avex對呢張專輯嘅推廣口號係「2009年以前星光都唱《失戀無罪》，2010年大家都會k《以前以後》」。除咗過去一直嘅殺手鐧慢情歌喺呢張專輯入面繼續有《以前以後》同《分手是需要練習的》作為前2個主打，重加入咗之前嘗試過嘅搖滾類型單曲《開竅》同《一不愛二不休》，同埋首次喺專輯入面收錄嘅disco歌曲《麻煩下一位》，甚至r&b曲目都有《完整的浪漫》出現。